**XIX taprtautinio folkloro festivalio „POKROVO VARPAI“**

**NUOSTATAI**

**2024 m. lapkričio 6 - 10 d., Vilnius**

„Pokrovo varpai“ – kasmet nuo 2004 m. vykstantis tarptautinis festivalis, pelnęs pripažinimą tiek Lietuvoje, tiek už jos ribų ir užėmęs garbingą vietą greta garsiausių bei geriausiai įvertintų Lietuvos festivalių.

Renginys, suburiantis apie 700 įvairių tautų dalyvių ir 40 000 žiūrovų, ypatingą dėmesį skiria Lietuvos tautinių bendrijų tradicinei kultūrai. Festivalis pristato Lietuvos daugiatautiškumą ir sukuria unikalias galimybes įvairių Lietuvos regionų folkloro ansamblių ir tautinių bendrijų kolektyvų saviraiškai, jų bendradarbiavimui su užsienio šalių etnografinėmis grupėmis, kurio rezultatas – tradicinės kultūros išsaugojimas ir sklaida. Spalvingi festivalio renginiai pristato klausytojams įvairių tautų tradicinės kultūros pavyzdžius, kurie yra patrauklūs įvairaus amžiaus ir socialinių grupių atstovams, sudomina ir skatina domėtis liaudies paveldu, savo ir kitų tautų istorija. „Pokrovo varpai“ – vienintelis festivalis Baltijos šalyse, kiekvienais metais teikiantis kompozitoriams *World Music* krypties kūrinių užsakymus. Premjeros skamba Festivalio atidarymo koncerte Lietuvos nacionalinėje filharmonijoje. 2009 m. Festivalis su žymiu kompozitoriaus Lino Rimšos *World Music* kūriniu ,,Senasis tikėjimas” buvo įtrauktas į ,,Vilnius – Europos kultūros sostinė” programą.

1. **BENDROSIOS NUOSTATOS**

1.1.Šie nuostatai reglamentuoja XIX tarptautinio folkloro festivalio „Pokrovo varpai“ (toliau - Festivalis) tvarką Lietuvoje, reikalavimus dalyviams ir programoms, paraiškų pateikimo tvarką, festivalio įgyvendinimo terminus. Nuostatai galioja iki Festivalio įgyvendinimo pabaigos.

1.2. Festivalio steigėjai ir organizatoriai – Lietuvos tautinių mažumų folkloro ir etnografijos centras, Slavų tradicinės muzikos mokykla.

1. **FESTIVALIO TIKSLAI IR UŽDAVINIAI**

2.1. Festivalio tikslas – saugoti, plėtoti ir populiarinti tradicinę liaudies kultūrą jaunimo aplinkoje, didinti jos vaidmenį ugdant jaunąją kartą, ugdyti patriotizmą ir toleranciją, formuoti bendravimo kultūrą, remiantis liaudies tradicijomis, papročiais, pasaulio kultūros vertybėmis.

2.2. Pagrindiniai Festivalio uždaviniai:

- Naujų talentingų liaudies atlikėjų ir kūrybinių kolektyvų identifikavimas, liaudies etnografinės krypties kūrybinių kolektyvų vystymas;

- Metodinės pagalbos teikimas folkloro kolektyvų vadovams ir dalyviams meistriškumo pamokose, kūrybinėse laboratorijose, seminaruose, taip pat archyvinių medžiagų pateikimas studijoms;

- Supažindinti visuomenę su užsienio šalių tradicine kultūra, pristatyti įvairių, Lietuvoje gyvenančių tautų geriausius etninės kultūros pavyzdžius, tautinės diplomatijos, sudarančios palankias sąlygas tarptautines pagarbos ir taikos atmosferos kūrimui, vystymas;

- Naujų kūrybinių galimybių, metodų, idėjų ir darbo formų paieška tradicinės liaudies kultūros srityje.

1. **REIKALAVIMAI FESTIVALIO DALYVIAMS, ATLIEKAMAM REPERTUARUI**

3.1. Festivalio dalyviai – konkurso būdu atrinkti folkloro kolektyvai ir solistai iš įvairių Lietuvos regionų ir

užsienio šalių, remiantis griežtais atrankos kriterijais, kviečiami tikrų tradicijų pateikėjai.

3.2. Į paruoštą 3-30 minučių programą, turi būti įtraukti ryškiausi folkloro pavyzdžiai, atspindintys regiono tradicijas. Gali būti pristatyti tradicinių nacionalinių papročių, apeigų ir kt. elementai. Folkloro medžiagos atlikimas turi būti išsaugotas etnografiniu tikslumu (polifonija, instrumentų sudėtis, isotrinio amžiaus ypatybes ir t.t.)

Programose negalima naudoti autorinių dainų ir populiariosios liaudies kūrybos. Atlikimas turi būti paruoštas nenaudojant fonogramos.

3.3. Festivalio atidarymo koncerto metu dalyviai turi atlikti ryškiausią repertuaro dainą arba šokį (trukmė neturi viršyti 1,5-2 min.). Pasirodymas turi būti suderintas su festivalio organizatoriais – atlikėjai turi atsiųsti vaizdo nuorodą adresu arinuskafolk@gmail.com ne vėliau kaip spalio 15 d.

3.4. Dalyviai privalo koncertuoti vilkint liaudies kostiumus.

1. **VIETA IR LAIKAS**

**Vieta:** Vilniaus m., Lietuvos Respublika

**Laikas:** 2024 m. lapkričio 6 - 10 d.

**Paraiškų priėmimas:** iki rugpjūčio 31 d.

1. **FESTIVALIO PROGRAMA (projektas)**

**Lapkričio 6 d.**

***Šv. Kotrynos bažnyčia***

18.00

Festivalio atidarymo koncertas „MUZIKA GURMANAMS“

Dalyvauja Lietuvos ir užsienio šalių folkloro kolektyvai

**Lapkričio 7 d.**

***Vilniaus universiteto 238 aud. (Universiteto g. 3)***

10.00

APSKRITOJO STALO DISKUSIJA „Globalizacijos poveikis liaudies tradicijų tęstinumui“

***Vilniaus universiteto Teatro salė (Universiteto g. 3)***

18.00

 „UNESCO nematerialus kultūros paveldas: KARTVELŲ POLIFONINIO DAINAVIMO ŠEDEVRAI“

19.00

Koncertas „UNIKALIOS TRADICIJOS". Dalyvauja Lietuvos ir užsienio šalių folkloro kolektyvai

**Lapkričio 8 d.**

***Viešbučio Panorama konferencijų salė (Seinų g. 4)***

10.00-17.00

TRADICINIO DAINAVIMO LABORATORIJA

***Alaus Namai (Goštauto g. 8)***

21.00

LIAUDIES ŠOKIŲ IR PASIDAINAVIMŲ VAKARAS

**Lapkričio 9 d.**

***Vilniaus Rotušė (Didžioji g. 31)***

VAIKŲ IR JAUNIMO FOLKLORO ASAMBLĖJA

10.00-18.00

Tautodailės darbų paroda**.** Kūrybinės tradicinių amatų dirbtuvės vaikams ir suaugusiesiems

11.00

Jaunųjų folkloristų konferencija „MANO ŠEIMA – MANO IŠTAKOS“

12.30

Respublikinio vaikų ir jaunimo liaudies kūrybos atlikėjų konkurso LAUREATŲ KONCERTAS

14.00

UNESCO nematerialus kultūros paveldas: LIETUVIŠKOS SUTARTINĖS

14.30–19.00

Koncertas-maratonas „FESTIVALIO DALYVIŲ MENINIAI PORTRETAI“

**Lapkričio 10 d.**

***Šv. Kotrynos bažnyčia***

14.00

Svečiai iš Sakartvelo: „NUO IŠTAKŲ IKI NŪDIENOS“

David AKOPIAN (smuikas), Milena JALALBEKOVA (smuikas),

Aleksej SOLONOVIČ (violončelė), Marika KUKHIANIDZE (fortepijonas)

1. **PARAIŠKŲ PATEIKIMO TVARKA**

Ketinantys dalyvauti Festivalyje, turi pateikti organizatoriams el. paštu arinuskafolk@gmail.com**:**

* Paraišką, laisvos formos kolektyvo biografiją, atliekamo repertuaro aprašymą, aukštos raiškos spalvotą nuotrauką (spaudai) – iki rugpjūčio 31 d.;
* Ryškiausios repertuaro dainos arba šokio vaizdo nuorodą – iki rugpjūčio 31 d.;
* Vizos lentele (Priedas Nr. 2 ) – tiems, kuriems reikalinga viza į Lietuvą – iki rugpjūčio 31 d.
1. **DALYVAVIMO SĄLYGOS**

7.1.Dalyvavimui festivalyje netaikomi jokie mokesčiai;

7.2. Festivalio organizatoriai apmoka nakvynės, maitinimo bei transporto paslaugas Vilniuje. Jeigu finansavimas ribotas, kolektyvas į Festivali gali atvykti vienai dienai;

7.3. Transporto paslauga apima: delegacijų sutikimą oro uoste, pristatymą į apgyvendinimo vietą ir koncertų sales; Festivalio užbaigimo dieną pristatymą į oro uostą. Asmeniniam naudojimui transporto paslauga neteikiama.

7.4. Kelionės ir draudimo išlaidas apmoka patys dalyviai;

7.5. Dalyviai be organizatorių sutikimo neturi teisės dalyvauti trečiųjų šalių rengiamuose koncertuose ir kituose renginiuose;

7.6. Festivalio dalyvis arba nepilnamečių dalyvių vadovas, atsakingas asmuo atsako už dalyvių sveikatos sutrikimus Festivalio metu; kiekvienas dalyvis privalo turėti draudimo polisą.

1. **ŽINIASKLAIDA IR AUTORINĖS TEISĖS**

8.1. Festivalio organizatoriai turi visas teises į pasirodymų įrašus, televizijos transliacijas, fotografijas bei vaizdų viešinimą Festivalio tikslams be apmokėjimo Festivalio dalyviams. Medžiaga gali būti naudojama interneto portaluose, socialiniuose tinkluose, spaudoje, televizijoje, reklaminėje medžiagoje, spaudiniuose ir pan.;

8.2. Dalyvių ir jų lydinčiųjų asmenų vaizdo įrašai ir fotografavimas Festivalio metų leidžiami asmeniniam naudojimui (bet ne internetiniams portalams);

8.3. Profesionalus filmavimas ir fotografavimas galimas tik suderinus su organizatoriais.

8.4. Vaizdo, audio, spaudos ir kitų medžiagų, sukurtų Festivalio metu, autorinės ir juridinės teisės priklauso Festivalio organizatoriams;

8.5.Visos teisės į Festivalio įrašymo ir transliavimo, taip pat spaudos, nuotraukų, garso ir vaizdo produktų platinimą radijo, televizijos, elektroninėse laikmenose, taip pat komerciniais tikslais, priklauso Festivalio organizatoriams.

8.6. Festivalio organizatoriai turi išimtinę teisę į Festivalio dalyvių pasirodymų meistriškumo pamokose, koncertuose, konferencijoje, apskritojo stalo diskusijoje garso ir vaizdo įrašus, taip pat jų naudojimą reklamos ir metodiniais tikslais;

8.7. Organizatoriai taip pat turi išimtinę teisę sudaryti sutartis su kitomis šalimis dėl aukščiau minėtos medžiagos (nuotraukos, vaizdo ir garso įrašai);

8.8. Festivalio dalyvių atstovas pateikdamas visus privalomus Festivalio dokumentus sutinka dėl kolektyvo narių fotografavimo ir filmavimo Festivalio metu, patvirtina, kad turi sutikimus iš nepilnamečių kolektyvo narių tėvų ir užtikrina, kad Organizatorius gali tvarkyti kolektyvo narių asmens duomenis (vardas, pavardė, gimimo data, gyv. vieta, šalis) Festivalio organizavimo tikslais.

1. **APDOVANOJIMAI**

Festivalio dalyviams bus įteikti padėkos raštai ir atminimo dovanos.

1. **INFORMACIJA**

Išsamesnė informacija tel. +37061421516, el. p.: arinuskafolk@gmail.com, jumo1985@gmail.com,

interneto svetainėje: [www.ltmfc.lt](http://www.ltmfc.lt)